محاكمات بعد ثورة مصر سنة 2011

بعد ثورة مصر سنة 2011 حصلت محاكمات كتير من أهمها محاكمة الرئيس المصرى السابق حسنى مبارك اللى ابتدت فى مصر يوم 3 اغسطس سنة 2011 علشان تحاكم رئيس مصر السابق، حسنى مبارك و متهمين تانيين بتهم الفساد وقتل المتظاهرين

الخلفيه

إتهامات بالفساد 

الفساد السياسى فى وزارة الداخلية تحت إدارة الرئيس مبارك ارتفع بشكل كبير ، علشان زيادة القوة اللازمه علشان تمديد رئاسته. و و ده اتسبب فى سجن شخصيات سياسية و ناشطين شباب بدون محاكمة 

الفساد الإفتصادى كمان تحت حكم الرئيس مبارك ارتفع بشكل كبير ، احمد عز إحتكر صناعة الصلب فى مصر و إتحكم فى أكتر من 60 ف الميه من حصة السوق علاء الدين الأعسر ، و هو كاتب و استاذ أميركانى مصرى ، بيقول إن ثروة عيلة مبارك قيمتها من 50 ل 70 مليار دولار أمريكانى.

احمد عز ، كان سكرتير عام الحزب الحاكم ، و بتتقدر ثروته بحوالى 18 مليار جنيه مصرى ؛ وزير الاسكان احمد المغربى بتتقدر ثروته بأكتر من 11 مليار جنيه مصري ؛ و ثروة وزير السياحة زهير جرانة بتتقدر ثروته تكون 13 مليار جنيه مصرى ؛  وزير التجارة والصناعة ، رشيد محمد رشيد ، بتتقدر ثروته ب 12 مليار جنيه مصرى ؛ و حبيب العادلى وزير الداخلية بتتقدر ثروته ب 8 مليارات جنيه مصرى.

إتهامات بالقتل 
حسنى مبارك كان رابع رئيس مصرى يمسك الحكم فى مصر من ساعة اعلان الجمهوريه المصريه سنة 1952. حكم مصر من يوم 14 اكتوبر 1981 ليوم 11 فبراير 2011 لما اضطر يستقيل و هو عنده 83 سنه بعد ما قامت ضده ثوره شعبيه اتعرفت بإسم ثورة مصر سنة 2011. الثوره دى إبتدت فى مصر يوم 25 يناير سنة 2011 علشان تبين إعتراض الناس اللى شاركو فيها على قلة الحريات السياسيه و حالة الطوارئ و زيادة الفقر و صعوبة وجود فرص الشغل و وحشية البوليس ، والافتقار للسكن ، و غلو العيشه و إرتفاع اسعار الأكل ، و إنتشار الفساد ، و عدم وجود انتخابات حره نضيفه و انعدام حرية التعبير و سوء الأحوال المعيشية. ثورة مصر سنة 2011 إتكونت من سلسله من المظاهرات فى الشوارع والاحتجاجات و اعمال العصيان المدنى و دى كانت اكبر مظاهرات شافتها مصر من ساعة مظاهرات سنة 1977 

الثوره دى مات فيها ناس كتير على الرغم من كون طبيعة ثورة مصر سنة 2011 فى الغالب سلميه، لكن كان فيه اشتباكات عنيفه بين قوات الامن والمحتجين لما حاولت الحكومه المصريه تفريق المظاهرات بطرق كتيره و بعتت مجموعات من بوليس مكافحة الشغب اللى اسمهم الامن المركزى لمناطق المظاهرات و معاهم دروع و و استعملو رصاص كاوتش و عصايات و خراطيم الميه ، و الغاز المسيل للدموع ، و فى بعض الحالات ضربو المظاهرات برصاص حقيقى و مات ناس فى بعض المظاهرات لكن مش كل المظاهرات حصل فيها وفيات.

محاكمة مبارك

المتهمين 
 حسنى مبارك الرئيس المصرى السابق
 علاء مبارك إبن الرئيس المصرى السابق
 جمال مبارك إبن الرئيس المصرى السابق
 حبيب العادلى وزير الداخلية السابق
 احمد محمد رمزى عبد الرشيد - مساعد وزير الداخلية و رئيس قوات الامن المركزى السابق.
 عدلى مصطفى عبد الرحمن فايد - مساعد اول وزير الداخلية للامن و مديرية مصلحة الامن العام السابق
 حسن محمد عبد الرحمن يوسف - مساعد اول وزير الداخلية و رئيس جهاز مباحث امن الدولة السابق
 اسماعيل محمد عبد الجواد الشاعر - مدير امن القاهرة السابق
 اسامة يوسف اسماعيل المراسى - مدير امن الجيزة السابق و مساعد وزير الداخلية لشئون التدريب.
 عمر عبد العزيز حسن فرماوى - مدير امن 6 اكتوبر .

القاضى 
المستشار احمد رفعت رئيس محكمة جنايات القاهرة

المكان 
محاكمة مبارك بتتعمل فى مبنى أكاديمية الشرطة فى العباسيه فى القاهره.

الجلسه الرابعه 
امر القاضى بإستدعاء المشير حسين طنطاوى رئيس المجلس العسكرى للشهاده فى القضيه فى جلسات سريه  و كمان امر شهود تانيين هم الفريق سامى عنان رئيس أركان الجيش المصرى و اللوا عمر سليمان المدير السابق للمخابرات العامة المصرية و وزير الداخلية منصور عيسوى و وزير الداخلية السابق محمود وجدى

الحكم 
صدر الحكم يوم 2 يونيه سنة 2012  سجن مؤبد لحسنى مبارك و حبيب العادلى و براءة كل مساعدين حبيب العادلى فى وزارة الداخلية، اسماعيل الشاعر و حسن عبد الرحمن وأسامة المراسى و عمر الفرماوى و عدلى الفايد و احمد رمزى من جريمة قتل المتظاهرين و براءة نجلي جمال وعلاء مباركن اتهامات الفساد.

مصادر 

حسنى مبارك